sasicodes/solvari-1 huggingface dataset:
பழையவுரைகாரர் தும்பை சான்ற மெய் தயங்குயக்கத்து நிறம்படு குருதி யென்றது வீரருடைய தும்பை சூடியதற்கேற்ப நின்று பொருதலாற்றலையுடைய உடலானது அசையும்படி வந்த ஓய்வினையுடைய நிறங்களைத் திறந்துவிட்ட குருதி யென்றவாறென்றும் அல்லாத இடங்ளிற் குருதி கொள்ளாமையின் நிறங்களைத் திறக்க ஆண்டுண்டான குருதி யென்பதாயிற்றென்றும் இச் சிறப்பானே இதற்கு நிறம்படு குருதி யென்று பெயராயிற் றென்றும் கூறுவர் இவ்வாறே கோடறுத் தியற்றிய கட்டின் மேலிருந்து நிறம்படு குருதி புறம்படி னல்லது மடை யெதிர்கொள்ளாக் கடவுள் எனக்கூட்டி அவ்வாறு செய்ததொரு கட்டில் கொடுவந்திட் டதன்மேலிருந்து அவ்வாறு கொடுப்பதொரு பலியுண்டாயினல்லது பலிகொள்ளாக் கடவுளென வுரைக்க என்றும்கட்டில்மேலிருந்தல்லது குருதி புறம்படி னல்லது என அல்ல தென்பதனை இரண்டிடத்தும் கூட்டிக்கொள்க என்றும் கூறுவர்.
இதுகாறும் கூறியவாற்றால் நாவினையும் ஆண்மையினையும் மார்பினைய முடையோய் பெரும செருவத்து உயிர் போற்றலை இரவலர் நடுவண் கொடை போற்றலை பெரியோர்ப் பேணிச் சிறியோரை யளித்தி நின்வயின் நல்லிசை கனவினும் பிறர் நசை யறியா அனைய அளப்பருங் குரையை அதனால் நின் புகழ்கள் அயிரையின் நிலைஇக் கேடிலவாக என்பதாம்.
இனிப் பழையவுரைகாரர்கோதை மார்ப செருவத்து உயிர் போற்றலை இரவலர் நடுவண் கொடை போற்றலை பெரியோரைப் பேணிச் சிறியோரை யளி்த்தி அனைய நின் குணங்கள் அளப்பரியை நீ அவ்வா றொழுகுதலால் பிரிந்த நின்வயின் நல்லிசை இனிக் கனவிலும் பிறர் நச்சுத லறியா அவ்வாறு அறியாமையின் பெரும நின் புகழ் நிலைஇ நின்னிடத்துக் கேடிலவாக என மாறிக்கூட்டி வினைமுடிவு செய்க என்றும் அனைய வளப்பருங் குரையை யென்றது சிறியோரை யளித்தி என்றதன் பின்னே நிற்க வேண்டுதலின்மாறாயிற் றென்றும் கூறுவர்.
உரை வால் மருப்பின் களிற்றுயானை மாமலையின் கணங் கொண்டு வெள்ளிய மருப்பினையுடைய போர்க்களிறுகள் பெரிய மலைபோல கூடித் தொக்கு நிற்ப அவர் எடுத்தெறிந்த விறல் முரசம் பகைவர் மேற்கொண்டு முழக்கிய வெற்றி முரசமானது கார் மழையின் கடிது முழங்க கார் காலத்து முகில்போல மிக்கு முழங்கவும் போர்க்குரிய ஆண்மை நலம் சிறந்து நிற்கும் யானெகளைக்களிற்றி யானை யென்றார்.
உரை சாந்து புலர்ந்த வியன் மார்பின் பூசிய சாந்து புலர்ந்த அகன்ற மார்பினையும் தொடி சுடர்வரும் வலிமுன்கை தொடி யணிந்தமையால் அதன் ஒளிதிகழும் வலிபொருந்திய முன்கையினையும் புண்ணுடை எறுழ்த்தோள் ஆறாத விழுப் புண்ணையுடைய வலிய தோளினையும் புடையலங் கழற்கால் அத் தோளிடத்தே யணிந்த மாலையொடு வீரகண்டை யணிந்த காலினையும் பிறக்கடி யொதுங்காப் பூட்கை முன்வைத்தகாலைப் பின் வையாத மேற்கோளினையும் ஒள்வாள் ஒள்ளிய வாட்படையினையுமுடைய ஒடிவில் தெவ்வர் எதிர்நின்று வணங்காத பகைவர் முன்னே அஞ்சாது நின்று எறு.
பல போர்களைச் செய்து வென்றி மேம்பட்டோ ரென்றற்கு அவர் உற்ற புண்ணை விதந்து புண்ணுடை யெறுழ்த்தோள் என்றும் புண்ணுடைத்தாகியும் வலி குறைந்ததின் றென்றற்குப் புண்ணுடைத்தோ ளென்னாது எறுழ்த்தோ ளென்றும் கூறினார்.
இனிப் பழையவுரைகாரர் புண்ணுடை யெறுழ்த்தோ ளென்றது எப்பொழுதும் பொருது புண்ணாறாத வலிய தோளென்றவா றென்றும் இச் சிறப்பானே இதற்குப் புண்ணுடை யெறுழ்த்தோள் என்று பெயராயிற் றென்றும் கூறுவர்.
அடிபிறக்கிடாத மேற்கோள் வீரர்க்கு இன்றியமை யாமையின் பிறக்கடியொதுங்காப் பூட்கை என்றார்.அடியொதுங்கிப் பிற்பெயராப் படையோர் மதுரை.
இத்தகைய ஒடிவில் தெவ்வர் விறல் முரசம் முழங்க முற்றுகை யிட்டு நிற்பவும் அவர்முன் சிறிதும் அச்சமிலராய் நின்று வீறு பேசும் சேரமான் வீரர் மறநிலையைஎதிர்நின்று என்பதனால் தோற்றுவிக்கின்றார்.
உரை உயர்ந்தோர் நின்தானை வீரராகிய உயர்ந்தோர்கள் அம்புடை வலத்தர் இடக் கையில் வில்லும் வலக் கையில் அம்புமுடையராய் உரைஇ அத் தெவ்வர் முன்னே நின்று இரு மருங்கும் உலாவி பரவு எதிர்தந்தோற்கு திறை இடுக திறை செலுத்தித் தன் கோற்கீழ்ப் பணிந்து நிற்பார்க்குப் பாதுகாப்பினை வழங்குதற்கு ஏறட்டுக்கொண்டு நிற்கும் எங்கள் பெருஞ் சேரலிரும்பொறைக்கு நுங்கள் திறையினைச் செலுத்துவீராமின் எனப் பரவ என்று நின்கொடையும் அளியும் தெறலும் பிறவும் பாராட்டிக் கூற அனையை யாகன்மாறே நீயும் அவர் கூறும் நலமெல்லாம் உடையை யாதலினாலே சினப் போர்சினங் கொண்டு செய்யும் போரினையும் நிலவரை நிறீஇய நல்லிசைநில வுலகத்தே நிறுவப்பட்ட நல்ல இசையினையும் தொலையாக் கற்ப கேடில்லாத கல்வியினையுமுடையாய் நின் தெம்முனையான்நீ பகைகொண்டாற்றும் போர் முனையாகிய புல வரைதங்கள் நிலவெல்லையிற்றானும் பகைவர்நின் பகைவரது கால் கிளர்ந்தன்ன கதழ் பரிப் புரவிகாற்றுக் கிளர்ந்து சென்றாற்போலும் விரைந்த செலவினையுடைய குதிரைகள் பூட்டிய கடும்பரி நெடுந்தேர் மீமிசைகடுஞ் செலவினையுடைய நெடிய தேர்மீது கட்டிய நுடங்கு கொடி தோன்றுதல் யாவதுஅசைகின்ற கொடி தோன்றுவது எங்ஙனமாகும இனி அஃது எவ்வாற்றானும் தோன்றாதுகாண் எறு போர்வீரர்க்கு வேண்டும் உயர்குணங்க ளெல்லாம் ஒருங்குடைமை பற்றிஉயர்ந்தோர் என்றார்.
பகை வீரருடைய மார்பு முதலியவற்றை விதந்து கூறிய ஆசிரியர் அவர்களை உயர்ந்தோ ரென்றது அவர்கட்கு அக் கூறிய சிறப்பனைத்தும் ஆர வார மாத்திரையே என வற்புறுத்தியவாறு.
தெவ்வர் முன் நின்று இவ்வுயர்ந்தோர் சேரனுடைய தலைமைப் பண்புகளையும் ஆண்மை வண்மைகளையும் பரவிக் கூறலுற்றோர் தம் கூற்று பகைவர் படைப்பரப்பு முற்றும் கேட்டல் வேண்டி இருமருங்கும் உலவிச் சென்று உரைத்தார் என்றற்குஉரைஇ யென்றும் படை திரண்டு போர் குறித்து வந்தீராயினும் திறையிடின் எங்கள் இறைவன் நுங்களைப் பொறுத்துப் புரவு பூண்பன் என்பார்இடுக திறையே புரவெதிர்ந் தோற்கே என்றார்கள் என்றும் கூறினர்.
பகைவரது குதிரையின் திறம் கூறுவார் கால்கிளர்ந்தன்ன கடும் பரிப்புரவி யென்றும் அவற்றைப் பூட்டும் தேரும் இத்தகைத் தென்றற்குக் கடும்பரி நெடுந்தேர் என்றும்கால்கிளர்ந்தன்ன வேழம் முருகு.
இனி பழையவுரைகாரர் புரவெதி்ர்ந்தோற் கென்றது கொடை யேற்றிருக்கின்ற அவனுக்கென்றவா றென்றும் கொடி தோன்றல் என்றதனை எழுவாயும் பயனிலையுமாகக் கொள்க என்றும்நின் தெம்முனைப் புலவரையான் என மாறிக் கூட்டுக என்றும் கூறுவர்.
இதுகாறும் கூறியது களிற்றியானை கணங்கொள்ள அவர் எறிந்த முரசம் முழங்கவும் மார்பினையும் முன்கையினையும் தோளினையும் புடையலையும் கழற்காலையும் பூட்கையினையும் வாளினையுமுடை ஒடிவில் தெவ்வர் எதிர்நின்று உயர்ந்தோர் அம்புடைய வலத்தராய் உரைஇ புரவெதிர்ந்தோற்கு இடுக திறையே யெனப்பரவ அனையை யாகன்மாறே சினப்போரும் நல்லிசையும் கற்பினையு முடையாய் நின் தெம்முனையாகிய புலவரையில் பகைவர் கதழ்பரிப் புரவிக் கடுந்தேர் மீமிசை நெடுங்கொடி தோன்றல் யாவது என்பதாம்.
இனிப் பழையவுரைகாரர் தொலையாக் கற்ப நின் வீரராகிய உயர்ந்தோர் நின் தெவ்வராகிய அவருடைய களிற்றி யானை மலையிற் கணங் கொள்ளாநிற்க முரசம் கடிது முழங்காநிற்க அவையிற்றை ஒன்றும் மதியாதே நின்னொடு ஒடிவில் தெவ்வராகிய அவர் எதிர் நின்று பெயரா இப்புர வெதிர்ந்தோனுக்குத் திறையை யிடுக வெனச் சொல்லி நின்னைப் பரவும்படி நீ அதற்கேற்ற தன்மையை யுடையையான படியாலே நின் தெம்முனைப் புல வெல்லையில் நின் பகைவர் தேர்மிசைக் கொடி போரைக் குறித்துத் தோன்றல் யாவது எனக்கூட்டி வினை முடிவு செய்க என்பர்.
இருவகைத் தூக்கும் விரவிவந்ததாயினும் ஆசிரிய நடையே பெற்று இனிய ஓசைகொண்டு வருதலின் ஒழுகு வண்ணமாயிற்றுஒழுகு வண்ணம் ஓசையினொழுகும் தொல்.
அவைதாம் நிழல் விடுகட்டி வினைநவில் யானை பஃறோற் றொழுதிதொழினவில் யானை நாடுகாண் நெடுவரை வெந்திறற் றடக்கை வெண்டலைச் செம்புனல் கல்கால் கவணை துவராக் கூந்தல் வலிகெழு தடக்கை இவை பாட்டின் பதிகம்.
பாடிப் பெற்ற பரிசில் மருளில்லார்க்கு மருளக் கொடுக்கவென்று உவகையின் முப்பத்தீராயிரம் காணங் கொடுத்து அவர் அறியாமை ஊரும் மனையும் வளமிகப் படைத்து ஏரும் இன்பமும் இயல்வரப் பரப்பி எண்ணற்காகா அருங்கல வெறுக்கையொடு பன்னூறாயிரம் பாற்பட வகுத்துக் காப்பு மறம் தான்விட்டான் அக் கோ.
உரை உலகம் புரக்கும்உலகத்திலுள்ள உயிர்களைப் பாதுகாத்தலைச் செய்யும் உருகெழு சிறப்பின்உட்குதலைச் செய்யும் சிறப்பினையும் வண்ணக் கருவியகரிய நிறத்தையுமுடைய பலவாய்த் தொகுதி கொண்டனவாகிய வளங்கெழு கமஞ்சூல் வளம்பொருந்திய நிறைந்த நீரையுடைய மழை மேகங்கள் அகல் இரு விசும்பின்அகன்ற கரிய வானத்தின்கண் அதிர் சினம் சிறந்துஎல்லாப் பொருளும் அதிரும்படி மின்னிக் குமுறி கடுஞ் சிலையொடு கழறிமிக்க முழக்கத்தோடு இடித்து விசும்பு அடையூஉ நிவந்துவானமுழுதும் பரந்துயர்ந்து காலை யிசைக்கும் பொழுதொடுகார்காலத்தைத் தெரிவிக்கும் பருவத்தால் புலம்பு கொளஉயிர்கள் வருத்த மெய்த எறு உலகம் புரக்கும் வளங்கெழு கமஞ்சூல் என்றும் சிறப்பினையும் வண்ணத்தினையுமுடையவாய்க் கருவியவாகிய கமஞ்சூல் என்றும் இயையும்.
மழையின்றிப் பொய்ப்பின் உலகத்துள் பசிநின்று உடற்றுமாதலின் உலகம் புரக்கும் கமஞ்சூல் என்றும் துப்பார்க்குத் துப்பாய துப்பாக்கித் தருதலின்வளங்கெழு கமஞ்சூல் என்றும் இடிமின்னல் முதலியவற்றால் உயிர்கட்கு அச்சத்தை விளைத்தலின்உருகெழு சிறப்பின் கமஞ்சூல் என்றும் பலவாய்த்தொக்கு இருண்டு வருதலின் வண்ணக்கருவிய கமஞ்சூல் என்றும் கூறினார்.
இனிப் பழையவுரைகாரர்கமஞ்சூல் மேகங்க ளென்றும் நிறைந்த சூலுடைமையின் மேகங்கள் கமஞ்சூல் எனப்பட்டன என்றும்சிலையொடு கழறியென ஒடு விரிக்க என்றும்சிலை முழங்குதல் கழறல் இடித்தல் என்றும் நிவந்து விசும்படையூவென மாறிக் கூட்டுக என்றும் விசும்படைதல் மலையிலே படிந்தவை எழுந்து விசும்பை யடைதல் என்றும் காலையிசைக்கும் பொழுதொடு புலம்புகொள வென்றது மேகங்கள் கார்காலத்தை அறிவிக்கின்ற பருவத்தானே வருத்தம் கொள்ளாநிற்க வென்றவா றென்றும் கூறுவர்.
உரை களிறு பாய்ந்து இயலகளிறுகள் பாசறை யெல்லையிற் பரந்து இயங்க கடுமாதாங்க விரைந்து செல்லும் குதிரைகள் வீரர்களைச் சுமந்து அவர் குறிப்பு வழிச் செல்ல ஒளிறு கொடி நுடங்கத்தேர் திரிந்து கொட்பவிளங்குகின்ற கொடிகள் அசையத் தேர்கள் நாற்றிசையும் சுழன்று திரிய அரசுபுறத்து இறுப்பினும் பகையரசர் தம் நகர்ப்புறத்தே முற்றுகை யிட்டுத் தங்கினும் அதிர்விலர்சிறிதும் நடுக்கமிலராய் வாயில்கொள்ளா மைந்தினர் வயவர் தமக்குரிய இடங்கட்குக் காவல் கொள்ளாத வலிமையினை யுடையராகிய வீரர் மாயிருங் கங்குலும்பெரிய இருள்நிறைந்த இராக் காலத்தும் விழுத்தொடி சுடர்வரதம் தோளிலணிந்த வீரவளை ஒளிதிகழ தோள் பிணி மீகையர்தோளிடத்தே பிணிக்கப்பட்ட மீகையினையுடையராய் நாளும் முடிதல் வேட்கையர் போரிற் புண்பட்டு வீழ்தலைவிரும்பும் வேட்கையராய்புகல் சிறந்துபோர் விருப்பம்மிக்கு நெடியமொழியூஉவஞ்சினம் கூறி அவ்வஞ்சினம் தப்பாமல் தம் குடி கெடாஅ நல்லிசை நிறுமார் தாம் பிறந்த குடிக்குக் கெடாத நல்ல புகழை நிலைநிறுத்துதற்கு இடாஅ ஏணி வியல் அறைக் கொட்பஅளவிடப்படாத எல்லையால் அகன்ற பாசறைக்கண்ணே சுழன்று திரிய எறு பாய்தல் பரத்தல் பருவுடம்பினவாதலின் களிறுகளின் இயக்கத்தைப்பாய்ந்தியல வென்றார்.
இனிப் பழையவுரைகாரர் வாயில்கொள்ளா மைந்தினரென்றது தமக்குக் காவலடைத்த இடங்களைச் சென்று கைக்கொள்ளா வலியினை யுடையவ ரென்றவா றென்றும் வாயில் ஈண்டு இடம் என்றும் தோள் பிணி மீகையரென்றது குளிராலே தோளைப் பிணித்த அத்தோள் மீது உளவாகிய கைகளை யுடையரென்றவா றென்றும் கூறுவர்.
உரை நாடு அடிப்படுத்தலின் பகைவர் நாட்டை வென்று அடிப்படுத்தியதனால் கொள்ளை மாற்றி அந்நாட்டில் மேலும் கொள்ளத்தகும் பொருளைக் கொள்ளா தொழித்து அழல்வினை யமைந்த நிழல்விடு கட்டி கொண்டவற்றை நெருப்பிலிட்டுருக்கியதனால் ஓடுதல் இல்லாத ஒளிவிடுகின்ற பொற்கட்டிகளை கட்டளை வலிப்பவீரர் தகுதிகளைச் சான்றோர் வற்புறுத்துரைப்பதால் நின்தானை உதவி அவ்வாறே உன் தானை வீரர்க்கு வழங்கி வேறு புலத்திறுத்த வெல்போர் அண்ணல் வேற்று நாடுகளில் தங்கிய வெல்லுகின்ற போரையுடைய அண்ணலே எறு பகைவர் நாட்டை அடிப்படுத்தற்கு முன்பு அதனுட்புக்கு எரி பரந் தெடுத்துச் சூறையாடிக்கொண்ட கொள்ளையை அடிப்படுத்திய பின்பு பெறுவதின்மையின் நாடடிப்படுத்தலின் கொள்ளை மாற்றி யென்றும் கொண்ட கொள்ளை பல்வேறுவகைப் பொற்கலன்களாதலால் அவற்றை ஓரின மாக்குதற்காகப் பொடித்துருக்கிப் பொற்கட்டிகளாக மாற்றினமை தோன்ற அழல்வினை யமைந்த நிழல்விடு கட்டி யென்றும் கூறினார்.
பழையவுரைகாரரும் நாடடிப்படுத்தலிற் கொள்ளை மாற்றி யென்றது நாட்டை யடிப்படுத்தினபடியாலே அடிப்படுத்தும் காலத்து உண்டாய்ச் சென்ற கொள்ளையை மாற்றி யென்றவா றென்றும் அழல் வினை யமைதல் ஓட்டறுதல் இவ்வடைச் சிறப்பானே யிதற்கு நிழல்விடு கட்டி யென்று பெயராயிற் றென்றும் கூறுவர்.
வீரர்க்குச் சிறப்புச் செய்யுமிடத்து அவரவர் தகுதியும் வரிசையும் தேர்ந்து அதற்குத் தக்கவாறு செய்வது ஆட்சிமுறை யாதலின்கட்டளை வலிப்ப என்றார்.கட்டளை வலித்தலென்பது இன்னார் இன்னதனைப் பெறுக என்று தரங்களை நிச்சயித்தல் என்பது பழையவுரை.
உரை காந்ளங்கண்ணிச் செழுங்குடிச் செல்வர் காந்தட் பூவால் தொடுத்த கண்ணிசூடிய செழித்த குடியினையுடைய செல்வ மக்கள் முழவின் அமைந்த பெரும் பழம் மிசைந்து முழவு போன்றமைந்த பெரிய பலாப்பழத்தையுண்டு சாறயர்ந்தன்ன விழாக் கொண்டாடினாற்போல யாணர் கார் அணி தூம்பகம் பழுனிய தீம்பிழி மாந்தி புதுமையினையுடைய கரிய அழகிய மூங்கிற் குழாயிடத்தே பெய்து முதிர்வித்த இனிய கள்ளை யருந்தி கலி மகிழ் மேவலர் ஆரவாரத்தையுடைய மகிழ்ச்சியை விரும்பி இரவலர்க்கு ஈயும் இரப்போர்க்கு வேண்டுவனவற்றை யீதலைச் செய்யும் கொல்லி நாட்டிலுள்ள எறு.
அந்நாட்டவர் குறிஞ்சி நிலத்து மக்களாதலின் அந்நாட்டுச் செல்வர் காந்தட் கண்ணி சூடுதலை விதந்து காந்தளங்கண்ணிச் செழுங்கொடிச் செல்வர் என்றார்.
விழாக்காலத்துச் சுற்றமும் பிறரும் சூழ வுண்டல்போல ஏனைக்காலத்தும் உண்டு மகிழ்தலைச் சாறயர்ந்தன்ன தீம்பிழி மாந்தி என்றதனாலும் இனிய கள்ளை மூங்கிற் குழாயிடத்தே பெய்து புளி்ப்பு முதிர்விக்கும் இயல்பைநீடமை விளைந்த தேக்கட்டேறல் முருகு.
பழையவுரைகாரரும் சாறயர்ந்தன்ன தீம்பிழியென முடித்து விழாக் கொண்டாடினா லொத்த இனிய மதுவென வுரைக்க என்றும்காரணியாணர்த் தூம்பு என்றது கருமையைப் பொருந்தின அழகிய மூங்கிற் குழாய் என்றவா றென்றும் கூறுவர்.
உரை சுரும்பார் சோலைப் பெரும் பெயர்க் கொல்லி வண்டுகள் பொருந்திய சோலை சூழ்ந்த பெரிய பெயரையுடைய கொல்லிமலையில் உண்டாகிய பெருவாய் மலரொடு பசும்பிடி மகிழ்ந்து இருவாட்சிப் பூக்களுடன் பச்சிலையைத் தொடுத் தணிந்து மின் உமிழ்ந்தன்ன சுடரிழை யாயத்து மின்னலை உமிழ்ந்தாற் போன்ற ஒளிதிகழும் அணிகளையுடைய ஆயமகளிர் புடைசூழ வுள்ள தன் நிறங் கரந்த வண்டுபடு கதுப்பின் தன் நிறம் மறையும்படியான வண்டுமொய்க்கும் கூந்தலும் ஒடுங்கீரோதி யொண்ணுதல் முன் மயிரின் சுருள் தவழும் ஒளிபொருந்திய நெற்றியும் அணிகொள முறையே பூவாலும் ஒளியாலும் அழகு மிகுமாறு கொடுங்குழைக் கமர்த்த நோக்கின் வளைந்த குழையொடு பொருத பார்வையினையும் பெருந்தகைக்கு நயவர அமர்ந்த மென்சொல் தன் பெருங் குணங்கட்கு ஏற்ப அமைந்த மெல்லிய சொல்லினையும் திருமுகத்து மாணிழை யரிவை அழகிய முகத்தையும் மாட்சிமைப்பட்ட அணிகலன்களையுமுடைய அரிவையாகிய நின் தேவியை காணிய காண்பதற்காக ஒரு நாள் ஒருநாளேனும் நின் புரவி நெடுந்தேர் பூண்க நின்னுடைய குதிரை பூட்டிய தேர் ஏறுவாயாக எறு.
இருவாட்சி முதலியவற்றையும் சுடரிழையினையு முடைய ஆயமகளிர் எனச் சிறப்பித்தவர் அரசமாதேவி அத்தகைய பூ வொன்றும் அணிந்து கொள்ளாது பிரிவுத் துயருற்றிருந்தமை தோன்ற ஒன்றும் கூறாராயினாரென வுணர்க.
மகுழ்ந்தென்பதற்கு விரும்பிச் சூடி யென்றவா றென்றும் மின்னுமிழ்ந்தன்ன சுடரிழை யென்றது மீகம் மின்களை உமிழ்ந்தாற்போன்ற சுடர்களையுடைய இழையென்றவா றென்றும் பழையவுரைகாரர் கூறுவர்.
தலைமயிரின் கருமை வண்டினம் மிக்குப்படுதலால் தெரியாதாயிற் றென்றற்கு தன்னிறம் கரந்த வண்டுபடு கதுப்பின் என்றும் ஒளி திகழும் நெற்றியிடத்தே சுருண்டு தவழ்தலின் முன்மயிரைஒடுங்கீரோதி யென்றும் பிரிவுத் துன்பத்தால் உளதாகிய பசலையால் ஒளிமழுங்கி யிருத்தல் பற்றி ஒண்ணுத லென்றும் அரசன் எய்தித் தன்னைத் தலைக்கூடிய வழி கூந்தல் பூவணிந்து சிறத்தலும் நுதல் நல்லொளிகொண்டு திகழ்தலும் ஒருதலையாதல்பற்றி தன்னிறம் கரந்த வண்டுபடு கதுப்பின் ஒடுங்கீரோதி யொண்ணுத லணிகொள என்றும் கூறினார்.
குழையொடு பொரும் நெடுங்கண் ணென்றற்கு கொடுங் குழைக் கமர்த்த நோக்கின் என்றும் பெரியாரது பெருந்தகைமை அவர் பேசும் இன்சொல்லால் விளங்குதலால் பெருந்தகைக்கு நயவர அமர்ந்த மென்சொல் என்றும் மங்கல நாணன்றிப் பிறிதணி பேணாமையின் அதனை மாணிழை யென்றும் பாராட்டினார்.
உரை முன்னிலை முனைகை விட்டுநின் முன்னே நின்று பொரும் போரைக் கைவிடடு செல்லாதுபிறக்கிட்டோடாது தூ எதிர்ந்துநின் வலியோடு பொருது பெறாஅத் தாவில்மள்ளரொடுவெற்றி யெய்தமாட்டாமையால் வலியில்லாத வீரருடனே தொன்மருங்கு அறுத்தல் அஞ்சிதொன்று தொட்டுவரும் தம் குடி வேரோடு கெடுதற்கு அஞ்சி துஞ்சா வேந்தரும்கண்ணுறங்காத நின் பகைவேந்தர் தாமும் அரண் கொண்டு துஞ்சுகஒரு நாளைக்கு நீ போரைநிறுத்தி நின் அரிவையைக் காணச் சேறலால் தம் அரணையடைந்து சிறிது கண்ணுறங்குவராக நின் பெருந் தோட்கு விருந்துமாகநின்னுடைய பெரிய தோள்கட்கு விருந்தாகவும் அமைக எறு.
நின் தோள்வலியும் படைவலியும் காட்சி மாத்திரை யானே பகைவர்க்கு வெற்றியில்லை யென்பதை யறிவிப்பனவாகவும் அவர்கள் அறியாமல் எதிர்ந்தழிந்தன ரென்பார்முனைகை விட்டு முன்னிலைச் செல்லாது தூவெதிர்ந்து பெறாஅத் தாவில் மள்ளர் என்றார்.
நின் வலி யறிந்து பணிந்து நில்லாமையால் அவர் வேரோடு கெடுதல் ஒருதலை யாதலை யுணர்ந்தமை தோன்ற தொன்மருங்கறுத்தல் அஞ்சி யென்றார்.
இனிப் பழையவுரைகாரர் முனைகை விட்டு முன்னிலைச் செல்லாது துஞ்சா என முடித்து நின்னோடு போர் செய்கையைக் கைவிட்டு நின் முன்னே வந்து வழிபட்டு நிற்றலைச் செய்யமாட்டாமையால் துஞ்சாதவென வுரைக்க என்றும் தூவெதிர்ந்து பெறாஅத் தாவில் மள்ளரொடு என்றது முன்பு நின் வலியோடு எதிர்த்துப் பின் எதிர்க்கப் பெறாத வலியில்லாத மள்ளரொடு என்றவா றென்றும் உரைப்பர் இதுகாறுங் கூறியது கமஞ்சூல் சினஞ் சிறந்து விசும்படையூ நிவந்து காலை யிசைக்கும் பொழுதொடு புலம்புகொள அக்காலத்தே களிறு இயங்க மா தங்க தேர் திரிந்து கொட்ப வயவர் வியலறைக் கொட்ப நாடடிப்படுத்தலின் கொள்ளை மாற்றி நிழல்விடு கட்டியைத் தானைக்குதவி வேறுபுலத் திறுத்த வேல்போ ரண்ணல் செழுங்குடிச் செல்வர் தீம்பிழி மாந்தி இரவலர்க்கு வேண்டுவன ஈயும் கொல்லிப் பெருவாய் மலரொடு பசும்பிடி மகிழ்ந்தணியும் ஆயத்தார் சூழ வுறையும் அரிவை கதுப்பும் நுதலும் அணிகொள ஒருநாட் காணிய நின்புரவி நெடுந்தேர் பூண்க அதனால் தொன்மருங் கறுத்தலஞ்சித் துஞ்சா வேந்தரும் மள்ளருடனே அரண் கொண்டு துஞ்சுக நின் பெருந்தோட்கு விருந்துமாக என இயைத்து முடித்தவாறு.
பழையவுரைகாரர் அண்ணல் நின் அரிவை காணிய நின்தேர் ஒரு நாட் புரவி பூண்பதாக வேண்டும் அதுதான் நின் அரிவைக்கே யுடலாக வேண்டுவதில்லை அதனானே துஞ்சா வேந்தரும் துஞ்சுவார்களாக வேண்டும் அதுதான் நின் பெருந்தோட்கு விருந்துமாக வேண்டும் இவ்வாறு இரண்டொரு காரியமாக இதனைச் செய்க என வினைமுடிவு செய்க என்பர்.
உரை பகை பெருமையின் நினது பகைமை பெரிதாதலால் தெய்வம் செப்ப பகைவர் தமக்குப் பாதுகாவலாகத் தெய்வத்தை வழிபட ஆர் இறை அஞ்சா வெருவரு கட்டூர் இனி திருத்தற் கரிதாகியும் வீரர்க்கு அச்சம் பயவாத பகைவர்க்கு அச்சத்தைத் தருகின்ற பாசறையிலே பல்கொடி நுடங்குமுன்பிற் செறுநர் பல்வகைக் கொடிகள் அசைகின்ற வலியினையுடைய பகைவரது செல் சமம் தொலைத்த மிக்குச் சென்று பொரும் போர்களை யழித்த வினைநவில் யானை போர்த்தொழிலே நன்கு பயிற்சி பெற்றுள்ள யானைகள் கடாம் வார்ந்து மதம் பொழிந்து கடுஞ்சினம்பொத்தி மிக்க சினம் கொண்டு வண்டுபடு சென்னிய மதநீரின் பொருட்டு வண்டு மொய்க்குந் தலையினை யுடையவாய் பிடி புணர்ந்து இயல மத வெறி தெளியு மாற்றால் பிடி யானைகளைப் புணர்த்தப் புணர்ந்தும் தெளியாது திரிய மறவர் மறல வீரர் போர் விரைய நிகழாமையின் போர் வெறி கொண்டு திரிய மா படை உறுப்ப குதிரைகள் பொருதல் வேண்டிக் கலனை முதலிய படை யணியப்பெற்று நிற்ப தேர் கொடி நுடங்க தேர்கள் பண்ணப் பெற்றுக் கொடி யசைய விளங்க தோல்புடை யார்ப்ப கிடுகு படைகள் ஒருபுறத்தே ஆரவாரிக்க காடுகை காய்த்திய காட்டிலுள்ள விறகுகளை வெட்டிக் குளிர் காய்ந்தழித்த நீடு நாள் இருக்கை நெடுநாட்கள் இருத்தலை யுடைய இன்ன வைகல் பன்னளாக இத்தன்மையான நாட்கள் பலவாகக் கழிந்ததனாலே எறு.
தம் வலியும் படை துணை முதலியவற்றின் வலியும் சேரவைத்து நோக்கியபோதும் நின்வலி பெரிதாதல் கண்டு அஞ்சி தமக்கு வெற்றி வருதல் வேண்டித் தெவ்வர் தெய்வத்தைப் பரவுகின்றன ரென்பார் பகை பெருமையின் தெய்வம் செப்ப என்றார்.
எனவே தம்மால் செய்து கொள்ளவேண்டிய வலிமுற்றும் செய்துகொண்டா ராயினும் சேரனது பகைமை பெரிதாதற் கஞ்சித் தம்மின் மேம்பட்ட தெய்வத்தைத் துணை வேண்டுவாராயின ரென்பதாம்.
எப்போதும் படையேந்திய வண்ணமாய்ப் பகைவரை எதிர்நோக்கி யிருத்தலின் பாசறை வீரர்க்கு அரிய இருக்கையாதலின் ஆரிறை யென்றும் அற்றாயினும் அவருள்ளத்தே அச்சம் நிலவாமையின் அஞ்சா என்றும் பகைவர்க்கு அச்சத்தைப் பயத்தலின் வெருவரு கட்டூர் என்றும் கூறினார்.
தேர் யானை முதலியவை தாங்கி வரும் கொடிகள் பலவாதலின் பல்கொடி நுடங்கும் என்றும் இவற்றை யுயர்த்தித் தம் வலியாற் செருக்கி வரும் பகைவரது போர்பலவும் நெறியறிந்து தாக்கி வெற்றிகொண்ட யானை யென்றற்கு செறுநர் செல்சமந் தொலைத்த வினைநவில் யானை யென்றும் கூறினார்.
பழையவுரைகாரர் பல்கொடி நுடங்கும் யானை யென இயைத்து வினைநவில் யானை யென்றது முன்பே போர்செய்து பழகிய யானை யென்றவா றென்றும் இச் சிறப்பானும் முன்னின்ற அடைச் சிறப்பானும் இதற்கு வினைநவில் யானை யென்று பெயராயிற் றென்றும் கூறுவர்.
களிறுகள் மதவெறி கொண்டு மிக்க சினத்துடன் பாகர்க்கும் அடங்காது மறலும் வழி அம் மதம் தணிதற்பொருட்டுப் பிடியானைகளைக் கொணர்ந்து புணர்விப்பது இயல்பு.
பிடி புணர்ந்தியல வென்றது அவ் வினைநவில் யானை கடாம் வார்ந்து கடுஞ் சினம் பொத்தி அச்சினத்திற் கேற்பப் போர் பெறாமையின் பாகன் அதன் சினத்தை அளவு படுத்தற்குப் பிடியைப் புணர்க்கையான் அப்பிடியொடு புணர்ந்தும் போர் வேட்டுத் திரிய வென்றவா றென்பது பழையவுரை.
எதிர்பார்த்தவாறு போர் விரைய நிகழாமையால் வீரர் போர் வெறி கொண்டிருத்தலை மறவர் மறல என்றும போர் குறித்துக் குதிரைகள் கலனை யணிந்து செருக்கி நிற்குமியல்பை மரப்படை யுறுப்ப என்றும் இவ்வாறே தேர்களும் தோற்படைகளும் போர்க்கமைந்து முறையே கொடி நுடங்க ஆரவாரித்து நிற்பதைத்தேர்கொடி நுடங்கத் தோல்புடை யார்ப்ப என்றும் கூறினார்.
பழைய வுரைகாரர்மாப்படை யுறுப்ப வென்றது இன்னபொழுது போர் நிகழுமென்று அறியாமையின் குதிரைகள் கலனை கட்டி யென்றவா றென்றும்தேர்கொடி நுடங்க வென்றது தேரைப் போர் குறித்துப் பண்ணி நின்று கொடி நுடங்க வெனறவா றென்றும் தோல்புடை யார்ப்ப வென்றது தோல்களும் முன்சொன்னவற்றின் புடைகளிலே போர்குறித்து நாளிடத்து ஆர்ப்ப வென்றவாறென்றும் கூறுவர்.
கூதிர்ப்பாசறையாதலின் வீரர் குளிர்காய்தற் பொருட்டுக் காட்டை வெட்டி விறகை யெரித்தல்பற்றி காடு கைகாய்த்திய என்றும் ஒவ்வொரு நாளும் போர் நிகழாது நெடிது கழிதலின் நீடுநாளிருக்கையென்றும்இவ்வாறே பன்னாட்கள் போரின்றியே கழிவதுபற்றி இன்ன வைகல் பன்னாளாக வென்றும் கூறினார்.
காடுகைகாய்த்திய வென்றற்கு பாசறை யிருக்கின்ற நாள் குளிர் நாளாகையால் விறகெல்லா முறித்துத் தீக்காய்ந்த வென்றும் இன்ன வைக லென்றற்கு இப்பெற்றியையுடைய பாசறை யிருக்கின்ற நாட்க ளென்றும் பழையவுரைகாரர் கூறுவர்.
யானை பிடி புணர்ந்தியல மறவர் மறலமா படை யுறுப்ப தேர் கொடி நுடங்க தோல் ஆர்ப்ப என்னும் ஐந்தினையும் பன்னாளாக என்பதனோடு முடிக்க.
காட்டையென இரண்டாவது விரித்து அதனைக் காய்த்திய என்பதனுட் போந்த பொருண்மையொடு முடிக்க என்றும் நீடுநாளிருக்கையையுடைய இன்ன வைகலென இரண்டாவது விரிக்க என்றும் பழையவுரைகாரர் முடிபு கூறுவர்.
உரை பாடுநர் கொளக் கொளக் குறையா செல்வத்து பாடிவருவோர் நீ வரையாது வழங்குதலின் பலகாலும் கொண்ட வழியும் குறையாத செல்வத்தையும் செற்றோர் கொலக் கொலக் குறையாத் தானை பகைவர் பலகாலும் பொருதழித்த வழியும் குறையாத தானை வீரரையும் சான்றோர் அறிவாலமைந்த புலவர் வண்மையும் செம்மையும் சால்பும் மறனும் புகன்று புகழ்ந்து அசையா நல்லிசை கொடை செங்கோன்மை சால்பு வீரம் என்ற இவற்றால் விரும்பிப் புகழ்தலால் கெடாத நல்ல புகழையும் நிலம் தரு திருவின் மாற்றார் நிலத்தைப் போருடற்றிக் கைக் கொள்ளுதலால் வரும் செல்வத்தையுமுடைய நெடியோய் நெடிய சேரமானே பெரும பெருமானே நின்னே பாடிக் காண்கு வந்திசின் நின்னைப் பாடிக் காண்பதற்கு வந்தேன் எறு.
செல்வமும் தானையும் மேன்மேலும் பெருகிய வண்ண மிருப்பது தோன்ற பாடுநர் கொளக் கொளக் குறையாச் செல்வத்து என்றும் செற்றோர் கொலக் கொலக் குறையாத் தானை யென்றும் கூறினார்.
இனிப் பழைய வுரைகாரர் புகன்று புகழ்ந்தென்பதனைப் புகன்று புகழ வெனத் திரிக்க என்றும் புகழ்க் காரணமாகிய வண்மை முதலிய குணங்களைச் சான்றோர் புகன்று புகழ்கையாலெ கெடாது நின்ற நல்ல புகழெனக் கொள்க என்றும் கூறுவர்.
செற்றார் கொலக் கொலக் குறையாத் தானை யென்றது பகைவர் போருட் கொல்லக் கொல்லக் குறைபடாத தானையென்று அதன் பெருமை கூறியவாறென்பர் பழையவுரைகாரர்.
இதுகாறும் கூறியது நெடியோய் பெரும கட்டூரிடத்தே யானை பிடி புணர்ந்தியல மறவர் மறல மா படை யுறுப்ப தேர் கொடி நுடங்க தோல் புடை யார்ப்ப நீடுநா ளிருக்கையை யுடைய வைகல் பன்னாளாத லால் நின்னைப் பாடிக்காண்கு வந்திசின் என்பதாம்.
பழையவுரைகாரர் நெடியோய் பெரும கட்டூரிட்த்தே நீடுநா ளிருக்கை இன்ன வைகல்தான் பன்னா ளான படியானே நின்னைப் பாடிக் காண்கு வந்தேன் எனக் கூட்டி வினைமுடிவு செய்க என்பர் உரை கார் மழை முன்பின்கரிய முகிற் கூட்டத்தின் முன்னே கை பரிந்து எழுதரும் வான் பறைக் குருகின் நெடுவரி பொற்பஒழுங்கு குலைந் தெழும் வெள்ளிய சிறகுகளையுடைய கொக்குகளின் நீண்ட வரிசையைப்போல கொல் களிறு மிடைந்த பல் தோல் தொழுதியொடுயானைப் படையுடனே செறிந்த பலவாகிய கிடுகுப் படையுடன் நெடுந்தேர் நுடங்கு கொடி அவிர்வரப் பொலிந்து நின் செலவுநெடிய தேரிற் கட்டியசையும் கொடிகள் விளங்க அழகுற்றுப் பகைமேற் செல்லும் நின் செலவு காணு மோர்க்குப் பெரிது இனிது காண்போர்க்கு மிக்க இன்பந் தருவதாம் எறு முன்பின் ஈண்டு முன்னே யென்னும் பொருட்டு.
கைபரிதலாவது ஒழுங்கு குலைதலென்றே பழைய வுரையும் கூறுகிறது.மழை முகிலின் முன்னே கொக்குகள் ஒழுங்கு குலைந்து எழுந்து நீளப் பறக்கும் நேரிய தோற்றம் போர் யானைகளோடு மிடைந்துவரும் கிடுகுப் படையோடு தேரிற் கட்டிய கொடி யசைந்துவரும் காட்சிக்கு உவமமாயிற்று.
இம் மழைத் தோற்றம் நீண்ட தாரைகளைப் பொழிந்து நில்த்தே பெருவெள்ளம் பெருகி யோடுதற்குக் காரணமாதல் போல நின் படையின் தோற்றம் பகைவர் மேல் அப்புமாரி பொழிந்து குருதி வெள்ளம் பெருகி யோடுதற்குக் காரண மாமெனக் காண்பாரை மகிழ்வித்தலின் செலவு பெரிதினிது நிற்காணு மோர்க்கே என்றார்.
இனிப் பழைய வுரைகாரர்மழைக்கொப்பாகிய யானைகளோடு தோல்களையும்ஒப்பித்துப் பெரியவாகக் கூறிய சிறப்பான் இதற்குப் பஃறோற் றொழுதி யென்று பெயராயிற் றென்பர் உரைபன்மாண் நாடு கெட எருக்கிபகைத்தோருடைய பலவாகிய மாட்சிமையுற்ற நாடுகள் கெட்டழியுமாறு சிதைத்து நன்கலம் தரூஉம்ஆங்கே பெறும் நல்ல கலன்களைக் கொணரும் நின் போர் அருங் கடுஞ் சினம் எதிர்ந்துநினது பொருதற்கரிய மிக்க சினத்துக்கு இலக்காகி நேர்பட்டு மாறுகொள் வேந்தர் பாசறையோர்க்குமாறுகொண்ட பகைவேந்தர் தங்கிய பாசறை யிலுள்ளார்க்கு அது இன்னாதுஅச் செலவு மிகுதியும் துன்பம் தருவதாகும் எறு.
நாட்டிடத்தும் காட்டிடத்தும் அவலிடத்தும் மிசையிடத்தும் பலவகை வளங்க ளுண்டாதலின் பன்மாணாடு என்றார் இனி பழையவுரைகாரர் பன்மா என்று பாடங்கொண்டு பன்மா வென்றது பலபடி யென்றவா றென்பர்.
அவ்வாறு அழிக்குமிடத்து உயரிய கலன்களைக் கவர்ந்து கோடலின் நன்கலம் தரூஉம் என்றும் பகைத்தோர் பொருது வேறல் அரிதாதற்கேது அவனது படைப் பெருமையேயன்றி மிக்க சினமுமா மென்பார் போரருங் கடுஞ்சினம் என்றும் கூறினார்.
நின்பால் அன்புடையார்க்கு நின் படைச் செலவு பெரிதும் இனிதாமெனவே அன்பின்றிப் பகைமை கொண்டார்க்கும் பெருந் துன்பமாம் என்பார்இன்னா தம்மவதுதானே என்றார்.
இதுகாறும் கூறியது களிறு மிடைந்த பஃறோல் தொழுதியொடு நெடுந்தேர் நுடங்கு கொடி விளங்கச் செல்லும் நின்செலவு அன்போடு காணுமோர்க்குப் பெரிது இனிது நின் கடுஞ்சினம் எதிர்ந்து மாறுகொள் வேந்தரது பாசறையி லுள்ளோர்க்குப் பெரிது இன்னாது என்பதாம் இனிப் பழையவுரைகாரர்நின்னைக் காண்போர்க்கு நின் படை செல்கின்ற செலவு மழைக் குழாத்தின் முன்பே ஓரொருகால் ஒழுங்கு குலைந்து செல்லும் கொக்கொழுங்குபோலக் களிறு மிடைந்த பஃறோற் கிடுகின் தொகுதியொடு தேர்களின் நுடங்கு கொடி விளங்காநிற்பப் பொலிவு பெற்றுப் பெருக இனிது அவ்வாறு அன்புறுவாரை யொழிய அதுதான் இன்னாது யார்க்கெனின் மாறுகொள் வேந்தர் பாசறையோர்க்கென வினைமுடிவு செய்க என்பர்.இதனாற் சொல்லியது அவன் படைச்சிறப்புக் கூறிறவாறாயிற்று.
உரை எடுத் தேறு ஏய படை யெடுத்து முன்னேறிச் செல்லுமாறு வீரரை யேவுகின்ற கடிப்படை அதிரும் முரசம் கண்ணெதிர்ந்தாங்கு குறுந்தடியால் புடைக்கப்படுவதால் முழங்கும் தோலாற் போர்த்தலுற்ற முரசமானது கண்ணிடத்தே குமுறி முழங்குவது போல கார்மழை முழக்கினும் கார்காலத்து முகிலானது முழங்கினாலும் வெளில் பிணி நீவி கட்டுத் தறியை வீழ்த்துக் கட்டறுத்துக்கொண்டு நுதல் அணந்து எழுதரும் தொழில் நவில் யானை நெற்றியை மேலே நிமிர்த்தெழும் போர்த் தொழிலில் நன்கு பயிற்சியுற்ற யானைப்படை பார்வற் பாசறைத் தரூஉம் பகைவரைப் பார்த்தற்குரிய அரணமைந்த பாசறை யிடத்தை வந்தடையும் பல் வேற் பூழியர் கோவே பலவேற் படையினைத் தாங்கும் பூழி நாட்டவர்க்கு அரசே பொலந்தேர்ப் பொறைய பொன்னானியன்ற தேரையுடைய சேரமானே மன்பதை சவட்டும் கூற்ற முன்ப பகைத்த மக்களைக் கொல்லும் கூற்றுவன் போலும் வலியுடையோனே எறு.